text: পাতি বটেরা (বৈজ্ঞানিক নাম: Coturnix coturnix) (), বা বড় বটেরা Phasianidae (ফ্যাসিয়ানিডি) গোত্র বা পরিবারের অন্তর্গত Coturnix (কোটার্নিক্স) গণের এক প্রজাতির রঙচঙে কোয়েল। পাতি বটেরার বৈজ্ঞানিক নামের অর্থ বটেরা (ল্যাটিন coturnix = বটেরা)। গত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। আফ্রিকা, এশিয়া ও ইউরোপের অধিকাংশ এলাকা জুড়ে এদের বিস্তৃতি। মোট ১ কোটি ৬২ লাখ বর্গ কিলোমিটার এলাকা জুড়ে এরা বিস্তৃত। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। জাপানি বটেরার সাথে এদের অস্বাভাবিক মিল, কেবল ডাক আলাদা।
  
  তথ্যসূত্র 
  
  বিষয়শ্রেণী:Coturnix
  বিষয়শ্রেণী:এশিয়ার পাখি
  বিষয়শ্রেণী:পাকিস্তানের পাখি
  বিষয়শ্রেণী:বাংলাদেশের পাখি
  বিষয়শ্রেণী:চীনের পাখি
  বিষয়শ্রেণী:ভারতের পাখি
  বিষয়শ্রেণী:পোষা পাখি
title: পাতি বটেরা